Document ID: 32001R2494

Kommissionens forordning (EF) nr. 2494/2001
af 19. december 2001
om ændring af forordning (EF) nr. 80/2001 for så vidt angår afsætningsmulighederne for tilbagetagne fiskerivarer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter(1), særlig artikel 34, stk. 2, og
ud fra følgende betragtninger:
(1) Efter Kommissionens forordning (EF) nr. 80/2001 af 16. januar 2001 om gennemførelsesbestemmelser til Rådets forordning (EF) nr. 104/2000 for så vidt angår meddelelser om anerkendelse af producentorganisationer og fastsættelse af priser og interventioner i forbindelse med den fælles markedsordning for fiskerivarer og akvakulturprodukter(2) meddeler medlemsstaterne for hver vare, der tages tilbage, Kommissionen værdierne og mængderne af afsatte varer, der er opdelt efter afsætningsmulighed, jf. Kommissionens forordning (EØF) nr. 1501/83(3).
(2) Forordning (EØF) nr. 1501/83 blev ophævet ved og erstattet med forordning (EF) nr. 2493/2001(4), der øgede antallet af afsætningsmuligheder.
(3) Forordning (EF) nr. 80/2001 bør derfor ændres i overensstemmelse hermed.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -
UDSTEDT FØLGENDE FORORDNING:
Artikel 1
Tabel 9 i bilag VIII til forordning (EF) nr. 80/2001 affattes således:
"TABEL 9
Udnyttelse af tilbagetagne fisk
TABELPOSITION "
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. januar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 2001.

Labels: 3
5
6